মি. ব্লগার নাইট, অনেক অপ্রিয় সত্য কথা বলে ফেলেছেন! আপনাকেই না আবার উল্টো বিষবাণী সইতে হয়! কিন্তু আমি আপনার সাথে ১০০% একমত। আমি অনেক চিৎকার করেছি এই ব্লগে, আপনার বলা এই কথা গুলোই লিখে গেছি, বলতে চেয়েছি, আন্দোলনের সাফল্য নিভর্র করে কিছু উত্তর বের করে নিয়ে আসার ওপর। দিনের পর দিন রাস্তায় বসে চিৎকার করা মানেই আন্দোলন নয়, দেশ প্রেম নয়। আলটিমেটাম চাই, প্রশ্ন করে তার উত্তর খোঁজা চাই, যে দাবী নিয়ে নেমছি তার সুস্পষ্ট অগ্রগতি দেখতে চাই, দেখতে চাই কর্তৃপক্ষের সুস্পষ্ট অবস্থান, আর নিজেদের হওয়া চাই সৎ। এর নাম আন্দোলন। রাজাকারদের বিচারের দাবী নিয়ে যখন রাজপথে নেমেছি, তখন বাকি সব রাজাকারদের কথাও বলতে হবে। বলতে হবে রাজাকার স্বরাষ্ট্রমন্ত্রী, শ্রমমন্ত্রী, আইন প্রতিমন্ত্রীর বড় ভাই সহ সরকারী-বিরোধী দলে ছদ্মবেশে লুকিয়ে থাকা সব গুলোর কথা। কারণ, এরকম সুযোগ বারবার আসে না, এরকম আন্দোলন বারবার করা যায় না; একজন একজন রাজাকার ধরবে আর আমরা একবার একবার করে রাজপথে বসব? তাই কি হয়? একবার যখন নেমেছি সবকটার মেষ দেখে ছাড়তে হবে। এর নাম আন্দোলন। কে কি বলল তাতে কিচ্ছু যায় আসে না, কোন চ্যানেল মিথ্যে সাজিয়ে দেখালে বা কোন সংবাদ পত্র মিথ্যে লিখলে কোন প্রয়োজন নেই এদের পেছনে লেগে আন্দোলনের উদ্দেশ্য নষ্ট করার, সময় নষ্ট করার; কারণ, এরা এটাই চায়। আন্দোলনের সৎ শক্তিই এদের ভুল প্রমাণ করার জন্য যথেষ্ট। এভাবে করতে হয় আন্দোলন। এই আন্দোলন সফল হলে সেদিন আমার চেয়ে বেশী খুশি কেউ হবে না।